CELEX: 32011D0323
Language: fi
Date: 2011-05-19 00:00:00
Title: 2011/323/EU: Neuvoston päätös, annettu 19 päivänä toukokuuta 2011 , Tšekin tasavallassa sijaitsevan kaupungin nimeämisestä Euroopan kulttuuripääkaupungiksi 2015

1.6.2011   
            
            
               FI
            
            
               Euroopan unionin virallinen lehti
            
            
               L 146/1
            
         NEUVOSTON PÄÄTÖS,
   annettu 19 päivänä toukokuuta 2011,
   Tšekin tasavallassa sijaitsevan kaupungin nimeämisestä Euroopan kulttuuripääkaupungiksi 2015
   (2011/323/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2007–2019 (1)24 päivänä lokakuuta 2006 tehdyn Euroopan parlamentin ja neuvoston päätöksen N:o 1622/2006/EY ja erityisesti sen 9 artiklan 3 kohdan,
   ottaa huomioon Euroopan komission suosituksen,
   ottaa huomioon valintalautakunnan syyskuussa 2010 antaman kertomuksen, joka koskee Euroopan kulttuuripääkaupungin valintamenettelyä Tšekin tasavallassa,
   sekä katsoo seuraavaa:
   Päätöksen N:o 1622/2006/EY 4 artiklassa tarkoitetut perusteet täyttyvät kokonaisuudessaan,
   ON HYVÄKSYNYT TÄMÄN PÄÄTÖKSEN:
   1 artikla
   Nimetään Tšekin tasavallassa sijaitseva Plzeň Euroopan kulttuuripääkaupungiksi vuodeksi 2015.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 19 päivänä toukokuuta 2011.
      
         
            Neuvoston puolesta
         
         
            Puheenjohtaja
         
         CZENE A.
      
   
   
      (1)  EUVL L 304, 3.11.2006, s. 1.